Vandag se sportnuusDie eerste Laverbeker-kompetsie tussen Span-Europa en Span-Wêreld is gister in Praag afgehandel. Rafael Nadal en Roger Federer het vir die eerste keer ooit saam aan dieselfde kant van die net in ’n dubbelspel-wedstryd gespeel. Span-Europa het gemaklik met 15-9 geseëvier. Die sewende ronde in die Varsitybeker-reeks word vandag afgehandel. Slowakye se Peter Sagan het Noorweë se Alexander Kristoff net-net geklop om sy derde wêreldtitel in Bergen in te palm. Die wedren is gister oor 267,5 km beslis. Die Moto GP van Aragon is gister gejaag en Marc Marquez het sy vyfde oorwinning van die seisoen behaal. Engeland en die Wes-Indiese Eilande het gister in hul derde eendagkragmeting teen mekaar gespeel. Engeland 369/9 (50 bb) Windies 245 (39.1/50 bb) Engeland wen met 124 lopies en loop nou met 2-0 voor in dié reeks van vyf wedstryde. Indië en Australië het ook in hul derde eendagkragmeting skouers geskuur. Australië 293/6 (50 bb) Indië 294/5 (47.5/50 bb) Indië wen met 5 paaltjies, met 13 balle oor, en beklink die reeks van vyf wedstryde met 3-0. Drie wedstryde in die Sunfoil-meerdagreeks is afgehandel en al drie het onbeslis geëindig. Chippa United 0 – 0 Bloemfontein Celtic